|  |
| --- |
|  |

**Retningslinjer for revisors arbejde ved afgivelse af erklæring i forbindelse med ansøgning om kompensation for tab ved aflysning af større kultur- og idrætsarrangementer fra september 2020 til og med april 2021 som følge af COVID-19-afværgeforanstaltninger**

# Indledning

Bekendtgørelsen om kompensation for tab ved aflysning af større kultur-og idrætsarrangementer fra september 2020 og til og med april 2021 som følge af COVID-19-afværgeforanstaltninger fastsætter betingelser for at ansøge om kompensation for tab ved aflysning eller udskydelse af arrangementer med et forventet samtidigt deltagerantal på mere end 350, eller hvor betingelserne for afvikling af sådanne arrangementer er væsentligt ændret, som følge af foranstaltninger, som har været nødvendige for at forebygge eller inddæmme udbredelse af Coronavirussygdom (COVID-19).

Bekendtgørelse nr. 51 af 16. januar 2021 med senere ændringer gælder for arrangementer i perioden fra og med den 1. september 2020 til og med den 30. april 2021.

Når en virksomhed ansøger om kompensation for tab, der overstiger 500.000 kr., er der krav om, at ansøgningen ledsages af en erklæring afgivet af en godkendt revisor. Det fremgår af bekendtgørelse 51 af 16. januar 2021 med senere ændringer § 9 stk. 2, at Slots- og Kulturstyrelsen fastsætter nærmere retningslinjer for revisors arbejde.

**Retningslinjer for revisors arbejde**

# I henhold til Bek. 51 af 16. januar 2021 med senere ændringer § 9 stk. 2, skal ansøgninger om kompensation, der overstiger 500.000 kr. for samme arrangør, ledsages af en erklæring, udarbejdet af en uafhængig, godkendt revisor. Dette gælder også, såfremt flere ansøgninger fra samme arrangør tilsammen overstiger 500.000 kr.

# Slots- og Kulturstyrelsen har til formålet, udarbejdet en standarderklæring om aftalte arbejdshandlinger (ISRS 4400 DK), som skal anvendes.

# Standarderklæringen er tilgængelig på Slots- og Kulturstyrelsens hjemmeside.

# Revisor skal i forbindelse med erklæringsafgivelsen overholde regler om revisors uafhængighed, jf. revisorlovens § 24.

# Målet med en opgave om aftalte arbejdshandlinger er, at revisor udfører revisionslignende arbejdshandlinger, som angivet i standarderklæringen, og erklærer sig om de faktiske resultater. Revisor afgiver alene erklæring om de faktiske resultater vedrørende de aftalte arbejdshandlinger, og udtrykker ingen grad af sikkerhed.

# Revisor skal udføre følgende arbejdshandlinger for at forsyne Slots- og Kulturstyrelsen med oplysninger til brug for ydelse af kompensation, der overstiger 500.000 kr.:

|  |  |  |
| --- | --- | --- |
|  |  | **Handling**  |
| 1 | Bek 51. § 8, stk. 1, nr. 1 | Vi har påset, om arrangementet var planlagt til afholdelse i perioden fra og med den 1. september 2020 til og med 30. april 2021. Dette fx ved sammenholdelse af oplysningerne i ansøgningen med oplysninger på arrangørens hjemmeside og skrivelser fra arrangøren til deltagere. |
| 2 | Bek. 51 § 1, stk. 2, § 2 og § 3  | Vi har påset, om statslige, regionale eller kommunale tilskud til drift udgør halvdelen eller mere og forventes vedvarende at dække halvdelen eller mere af arrangørens ordinære driftsudgifter. Dette fx ved at se på arrangørens senest afsluttede årsregnskab. Vi har endvidere påset, om arrangøren er et organ inden for den offentlige forvaltning jf. § 4 nr. 6, TV2 eller arrangør af landsindsamlinger.  |
| 3 | Bek. 51 § 1, stk. 1 og § 8, nr. 1, stk. 2 | Vi har påset, om arrangementets forventede samtidige deltagerantal i alle tilfælde oversteg 350. Dette fx ved sammenholdelse af oplysninger i ansøgningen med oplysninger i arrangementets ledelsesgodkendte budgetter udarbejdet inden den 6. marts 2020; det realiserede forsalg af billetter på aflysningstidspunktet; erfaring fra tidligere, lignende arrangementer; opgørelse af lokationens samlede kapacitet. |
| 4 | Bek. 51 § 10, stk. 1 nr. 1 og § 8, stk. 1 nr. 1 | Vi har påset, om arrangøren fx ved oplysning på arrangørens hjemmeside; kommunikation til tilmeldte deltagere og lukning af mulighed for tilmelding online, har aflyst, udskudt og/eller væsentligt ændret arrangementet som følge af myndighedernes coronavirus/covid-19- afværgeforanstaltninger. |
| 5 | Bek. 51 § 8, stk. 1, nr. 3. | Vi har påset, om planlægning af arrangementet var igangsat inden arrangementets afholdelse og senest den 6. april 2020 eller, om arrangementet er en fast tilbagevende begivenhed. Dette fx ved sammenholdelse af oplysninger i ansøgningen med reklame- og informationsmateriale udsendt senest den 5. april 2020; omtale på arrangørens hjemmeside; omtale på andre platforme eller medier; dokumentation for juridisk bindende aftaler, som er indgået senest den 6. april 2020; offentlig omtale af tidligere afholdelser af det tilbagevendende arrangement.  |
| 6 | Bek 51 § 4, nr. 2. | Vi har påset, om arrangementet, som anført i ansøgningsvejledningens Appendix 1, var planlagt til at finde sted mindre hyppigt end dagligt (højest hver anden dag) eller dagligt i en afgrænset periode af op til fire ugers varighed pr. lokation.Dette fx ved sammenholdelse af oplysninger i ansøgningen med; trykt reklamemateriale; omtale på arrangørens hjemmeside; omtale på andre platforme eller medier; offentliggjorte event kalendere]. |
| 7 | Bek. 51 § 5, stk. 2 og stk. 6, § 6, stk. 2 | Vi har indhentet arrangørens opgørelse over direkte og indirekte indtægter og påset, om arrangøren har medtaget alle indtægter knyttet til arrangementet, som arrangøren fortsat har oppebåret trods arrangementets aflysning, ændring eller udskydelse. Herunder at der fx er medtaget tilsagn om tilskud; forudbetalinger af billetter; standleje indbetalt til arrangøren eller tredje part; kompensation fra andre ordninger; sponsorater; og en forholdsmæssig andel af indirekte indtægter, som er knyttet til arrangementet.Vi har desuden påset, om arrangøren har tilbagebetalt eller frasagt sig indtægter, der direkte eller indirekte kunne have finansieret tabet foranlediget af aflysningen, udskydelsen eller ændringen af arrangementet. Dette ved at forespørge arrangøren herom og sammenholde denne information med arrangementets ledelsesgodkendte budgetter udarbejdet inden den 6. marts 2020.  |
| 8 | Bek. 51 § 5, stk. 1 og 2.  | Vi har påset om arrangøren inden den 6. marts 2020 havde budgetteret med, at arrangementet ville have resulteret i et forventet overskud eller underskud. Dette fx ved at påse arrangementets ledelsesgodkendte budgetter udarbejdet inden den 6. marts 2020; regnskaber for tidligere, lignende arrangementer. |
| 9 | Bek. 51§ 8, stk. 1, nr. 4 | Vi har påset, om arrangørens tab jf. ansøgningen, foranlediget af aflysningen, udskydelsen eller ændringen arrangementet, kan kompenseres via arrangørens egen forsikring. Dette ved at forespørge arrangøren herom og sammenholde denne information med de af arrangøren fremlagte forsikringsdokumenter. |
| 10 | Bek. 51§ 5, stk. 7, 8, 9 og 10, og § 8, stk. 1 nr. 5 | Vi har indhentet arrangørens opgørelse af direkte omkostninger og påset, om omkostningsbilag på og over 50.000 DKK samt 10 tilfældige omkostningsbilag, er udstedt til arrangøren og vedrører arrangementet.Vi har desuden påset, om aftalerne vedrørende de påsete omkostningsbilag er indgået senest på følgende frister:* 13. august for arrangementer 1. september 2020 - 31. oktober 2020
* 22. oktober 2020 for arrangementer 1. november 2020 – 30. april 2021

-og/eller om de er omfattet af undtagelserne som anført i ansøgningsvejledningens Appendix 4.  |
| 11 | Bek. 51 § 8, stk. 1, nr. 7 og stk. 2 | Vi har efterprøvet, om arrangøren, jf. bekendtgørelserne ved aftale eller kontraktuelt er forpligtet til at afholde omkostninger til honorar til kunstnere ved at forespørge arrangøren og påse de indgåede aftaler, som arrangøren har forelagt os.Vi har desuden påset, om der via arrangørens bankkonto er sket betaling af honorar til kunstnere, som arrangøren søger kompensation for. |
| 12 | Bek. 51 § 4 stk. 1 og § 5, nr. 1 stk. 1 | Vi har påset, om arrangøren aktivt har søgt at afværge tab og begrænse tabets omfang i overensstemmelse med ansøgningsvejledningens bilag 2. Dette ved at forespørge arrangøren herom og sammenholde denne information med oplysningerne angivet i ansøgningens: ”Regnskabsskabelon 1” og ”Redegørelse for tabsbegrænsning og dokumentation for omkostninger over 50.000 kr.”  |
| 13 | Bek. 51 § 8, stk. 1, nr. 6. | Vi har påset, om arrangørens opgørelse af indirekte omkostninger er foretaget som anført i beskrivelsen af beregning af fordelingsnøgler i ”Regnskabsskabelon 2”, og hvorvidt det er sandsynligt, at indtægterne fra arrangementet ville have finansieret de medtagne indirekte omkostninger. Dette fx ved sammenholdelse med oplysninger i arrangementets ledelsesgodkendte budgetter udarbejdet inden den 6. marts 2020; regnskaber for tidligere, lignende arrangementer.Vi har desuden påset, at de anvendte fordelingsnøgler er beregnet og er i overensstemmelse med ansøgningsvejledningens Appendix 3. |
| 14 | Bek. 51 § 8, stk. 1, nr. 8.  | Vi har påset, om arrangøren har refunderet billetter solgt i forsalg ved at sammenholde opgørelsen over billetter i forsalg med udbetalinger fra; arrangørens bankkonto eller opgørelse fra tredje part. |